ᱢᱤᱡᱚᱨᱟᱢ

ᱢᱤᱡᱚᱨᱟᱢ ᱫᱚ ᱥᱟᱢᱟᱝ-ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱦᱩᱰᱤᱧ ᱯᱚᱱᱚᱛ ᱠᱚ ᱵᱷᱤᱛᱨᱤ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱵᱤᱨ-ᱵᱩᱨᱩ ᱥᱤᱨᱡᱚᱱ ᱛᱮ ᱥᱟᱡᱟᱣ ᱟᱠᱟᱱ ᱢᱤᱫᱴᱟᱹᱝ ᱟᱹᱰᱤ ᱪᱚᱨᱚᱠ ᱴᱷᱟᱹᱭ ᱠᱟᱱᱟ ᱾ ᱢᱤᱡᱚᱨᱟᱢ ᱨᱮᱱᱟᱜ ᱨᱟᱡᱽ ᱜᱟᱲ ᱫᱚ ᱟᱭᱡᱚᱞ ᱠᱟᱱᱟ ᱾ᱢᱤᱡᱚᱨᱟᱢ ᱫᱚ ᱡᱚᱱᱚᱡᱟᱛᱤ ᱜᱤᱨᱟᱹᱵᱟᱥ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱱᱚᱱᱰᱮᱱ ᱰᱷᱮᱨ ᱦᱚᱲ ᱜᱮ ᱤᱥᱟᱹᱭ ᱫᱷᱚᱨᱚᱢ ᱠᱚ ᱯᱟᱧᱡᱟ ᱭᱮᱫᱟ ᱾ ᱢᱤᱡᱚᱨᱟᱢ ᱨᱮᱱ ᱥᱮᱪᱮᱫ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱥᱤᱧᱚᱛ ᱫᱤᱥᱚᱢ ᱵᱷᱤᱛᱨᱤ ᱨᱮ ᱠᱮᱨᱟᱞᱟ ᱛᱟᱭᱚᱢ ᱫᱚᱥᱟᱨ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱱᱚᱛ ᱨᱮᱱ ᱰᱷᱮᱨ ᱦᱚᱲ ᱜᱮ ᱢᱤᱡᱚ ᱯᱟᱹᱨᱥᱤ ᱥᱟᱶ ᱥᱟᱶ ᱛᱮ ᱤᱝᱨᱟᱹᱡᱤ ᱯᱟᱹᱨᱥᱤ ᱛᱮᱦᱚ ᱠᱚ ᱨᱚᱲ ᱜᱮᱭᱟ᱾ᱢᱤᱡᱚᱨᱟᱢ ᱨᱮᱱᱟᱜ ᱢᱩᱴ ᱚᱛ ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱫᱚ ᱒᱑,᱐᱘᱗ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱠᱟᱱᱟ ᱾

ᱱᱟᱜᱟᱢ
ᱢᱤᱡᱩᱨᱟᱢ ᱯᱷᱩᱨᱜᱟᱹᱞ ᱫᱤᱥᱚᱢ ᱵᱮᱱᱟᱣ ᱞᱟᱹᱜᱤᱫ ᱑᱙᱖᱑ ᱥᱮᱨᱢᱟ ᱨᱮᱭᱟᱜ ᱒᱒ ᱚᱠᱴᱚᱵᱚᱨ ᱦᱤᱞᱚᱜ ᱞᱟᱞᱰᱟᱝ ᱟᱜ ᱟᱹᱭᱩᱨ ᱛᱮ "ᱢᱤᱡᱚ ᱱᱮᱥᱚᱱᱟᱞ ᱯᱷᱨᱚᱱᱴ"  ᱧᱩᱛᱩᱢ ᱟᱱ ᱢᱤᱫᱴᱮᱱ ᱨᱟᱡᱽ ᱟ.ᱨᱤ ᱫᱚᱞ ᱵᱟᱱᱫᱷᱟᱣ ᱞᱮᱱᱟ᱾ ᱑᱙᱖᱖ ᱥᱮᱨᱢᱟ ᱨᱮᱭᱟᱜ ᱒᱘  ᱚᱠᱴᱚᱵᱚᱨ ᱦᱤᱞᱚᱜ ᱟᱭᱡᱚᱞ ᱨᱮ, ᱞᱩᱞᱨᱝ, ᱥᱩᱣᱟᱴᱮᱝ,ᱥᱤᱢᱩᱞᱩᱣᱟᱝ ᱟᱨ ᱢᱤᱡᱩᱨᱟᱢ ᱨᱮᱭᱟᱜ ᱟᱭᱢᱟ ᱡᱟᱭᱜᱟ ᱨᱮ ᱦᱩᱞ ᱠᱚ ᱥᱤᱨᱡᱟ.ᱣ ᱠᱮᱫᱟ। ᱱᱚᱣᱟ ᱟᱱᱫᱚᱲ ᱫᱟᱵᱟᱣ ᱞᱟ.ᱜᱤᱫ ᱥᱤᱧᱩᱛ ᱨᱮ ᱯᱟ.ᱦᱤᱞ ᱫᱷᱟᱣ ᱩᱰᱟ.ᱱ ᱯᱷᱟ.ᱫᱽ ᱠᱚ ᱯᱷᱮᱰ ᱞᱮᱫ ᱠᱚᱣᱟ। ᱟᱭᱡᱚᱞ ᱨᱮᱱ ᱖᱒ ᱩᱢᱮᱨᱟᱱ ᱨᱚᱛᱷᱟᱝᱯᱩᱭᱮ  ᱞᱟ.ᱭ ᱟᱠᱟᱫᱟ, ᱑᱙᱖᱖ ᱥᱮᱨᱢᱟ ᱨᱮᱭᱟᱜ ᱔ ᱢᱟᱨᱪ ᱦᱤᱞᱚᱜ ᱫᱚᱥᱟᱨ ᱵᱮᱞᱟ ᱡᱮᱴ ᱩᱰᱟ.ᱱ ᱛᱮ ᱟᱭᱡᱚᱞ ᱨᱮ ᱠᱚ ᱟᱠᱨᱚᱢᱚᱱ ᱞᱮᱫᱟ। ᱫᱚᱥᱟᱨ ᱦᱤᱞᱚᱜ ᱛᱤᱱᱟ.ᱜ ᱴᱟᱲᱟᱝ ᱜᱟᱱ ᱪᱚᱝ ᱵᱚᱢᱟ ᱡᱟ.ᱲᱤ ᱛᱮ ᱫᱣᱟᱨᱯᱩᱭ ᱟᱨ ᱥᱤᱝᱜᱟ ᱵᱷᱮᱱ ᱴᱚᱴᱷᱟ ᱫᱷᱟᱢ ᱫᱟ.ᱥᱮᱨ ᱪᱟᱵᱟ ᱞᱮᱱᱟ। ᱑᱙᱖᱗ ᱥᱮᱨᱢᱟ ᱨᱮ ᱢᱤᱡᱚ ᱱᱮᱥᱚᱱᱟᱞ ᱯᱷᱨᱯᱱᱴ ᱫᱚ ᱵᱮ-ᱟᱭᱱᱤ ᱢᱮᱱᱛᱮ ᱞᱟ.ᱭ ᱡᱟ.ᱦᱤᱨ ᱞᱮᱫᱟ ᱟᱨ ᱚᱱᱟ ᱤᱭᱟ.ᱛᱮ ᱢᱤᱡᱚᱨᱟᱢ ᱯᱚᱱᱚᱛ ᱨᱮᱭᱟᱜ ᱠᱚ ᱫᱟ.ᱵᱤ ᱠᱮᱫᱟ। ᱢᱤᱡᱩ ᱡᱤᱞᱟ. ᱯᱚᱨᱤᱥᱚᱫᱽ ᱨᱮᱱ ᱧᱩᱢ ᱵᱮᱜᱟᱨ ᱫᱚᱞ ᱩᱱ ᱚᱠᱛᱮ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟ.ᱱᱫᱷᱤ ᱧᱟᱯᱟᱢ ᱞᱮᱫᱤᱭᱟ ᱟᱨ ᱢᱤᱡᱚᱨᱟᱢ ᱢᱤᱫᱴᱮᱱ ᱯᱩᱨᱟ. ᱯᱚᱱᱚᱛ ᱠᱚ ᱫᱟ.ᱵᱤ ᱠᱮᱫᱟ। ᱑᱙᱗᱑ ᱥᱮᱨᱢᱟ ᱨᱮᱭᱟᱜ ᱡᱩᱞᱟᱭ ᱪᱟᱱᱫᱚ ᱨᱮ ᱥᱤᱧᱩᱛ ᱥᱚᱨᱠᱟᱨ "ᱢᱤᱡᱩ ᱦᱤᱞᱥ" ᱧᱩᱛᱩᱢ ᱛᱮ ᱛᱟᱞᱢᱟ ᱥᱟᱥᱚᱱ ᱴᱚᱴᱷᱟ ᱢᱮᱱᱛᱮ ᱧᱩᱢ ᱵᱮᱭᱴᱜᱟᱨ ᱠᱮᱫᱟ। ᱢᱤᱡᱩ ᱱᱮᱛᱟ ᱱᱚᱣᱟ ᱯᱨᱚᱥᱛᱟᱵᱽ ᱠᱚ ᱢᱟᱱᱟᱣ ᱵᱟᱛᱟᱣ ᱠᱮᱫᱟ᱾᱑᱙᱘᱗ ᱥᱮᱨᱢᱟ ᱨᱮᱭᱟᱜ ᱒᱐ ᱚᱠᱴᱚᱵᱚᱨ ᱦᱤᱞᱚᱜ ᱥᱤᱧᱩᱛ ᱨᱮᱭᱟᱜ ᱒᱓ ᱟᱱᱟᱜ ᱯᱚᱱᱚᱛ ᱢᱮᱱ ᱛᱮ ᱠᱚ ᱧᱩᱢ ᱵᱟᱦᱟᱞ ᱠᱮᱫᱟ᱾

ᱚᱛᱱᱚᱜ
ᱢᱤᱡᱚᱨᱟᱢ ᱫᱚ ᱢᱤᱫ ᱦᱩᱰᱤᱧ ᱯᱚᱱᱚᱛ ᱠᱟᱱᱟ᱾  ᱱᱚᱱᱰᱮ ᱫᱚ ᱯᱮᱭᱟ ᱡᱚᱱᱚᱡᱟᱛᱤ ᱠᱚ ᱞᱟ.ᱜᱤᱫ  ᱥᱣᱟᱭᱚᱛᱚ ᱥᱟᱥᱤᱛ ᱡᱤᱞᱟ. ᱯᱚᱨᱤᱥᱚᱫᱽ ᱢᱮᱱᱟᱜᱼᱟ᱾ ᱢᱤᱡᱚᱨᱟᱢ  ᱨᱮᱱᱟᱜ ᱢᱩᱴ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱒᱑,᱐᱘᱑ ᱪᱟ.ᱣᱠᱟ. ᱠᱤᱞᱚᱢᱤᱴᱟᱨ ᱠᱟᱱᱟ᱾ ᱢᱤᱡᱚᱨᱟᱢ ᱨᱮᱱᱟᱜ ᱥᱟᱢᱟᱝ - ᱮᱛᱚᱢ ᱱᱟᱠᱷᱟ ᱨᱮᱫᱚ ᱢᱭᱟᱱᱢᱟᱨ ᱫᱤᱥᱚᱢ,ᱯᱟᱪᱷᱮ ᱱᱟᱠᱜᱟ ᱨᱮᱫᱚ ᱵᱟᱜᱞᱟᱫᱮᱥᱚᱢ,ᱠᱚ'ᱭᱮ ᱱᱟᱠᱷᱟ ᱨᱮᱫᱚ ᱢᱟᱱᱤᱯᱩᱨ ᱯᱚᱱᱚᱛ ᱟᱨ ᱟᱥᱟᱢ ᱯᱚᱱᱚᱛ ᱢᱮᱱᱟᱜᱼᱟ᱾

ᱥᱟᱥᱚᱱ ᱦᱚᱨᱟ
᱑᱙᱘᱖ ᱥᱮᱨᱢᱟ ᱨᱮ ᱥᱤᱧᱩᱛ ᱥᱚᱨᱠᱟᱨ ᱟᱨ "ᱢᱤᱡᱚ ᱱᱮᱥᱯᱱᱟᱞ ᱯᱷᱨᱚᱱᱴ" ᱛᱟᱞᱟ ᱨᱮ ᱢᱤᱫᱴᱮ ᱫᱤᱱᱟ.ᱥᱟ. ᱥᱟᱠᱟᱢ ᱨᱮ ᱯᱷᱟᱱᱰᱟᱣ ᱥᱩᱦᱤ ᱦᱩᱭ ᱞᱮᱱᱟ। ᱱᱤᱭᱟ. ᱛᱟᱭᱚᱢ ᱯᱚᱱᱚᱱᱚᱛᱤᱭᱟ. ᱢᱚᱨᱡᱟᱫᱟ ᱟᱭᱤᱱ (Statehood Act of 1986) ᱞᱮᱡᱟ ᱛᱮ , ᱑᱙᱘᱗চনᱥᱮᱨᱢᱟ ᱨᱮᱭᱟᱜ  ᱒᱐ ᱯᱷᱮᱵᱨᱩᱣᱟᱨᱤ ᱢᱟ.ᱦᱤᱛ ᱦᱤᱞᱚᱜ ᱥᱤᱧᱩᱛ ᱨᱮᱱᱟᱜ  ᱒᱓ ᱟᱱᱟᱜ ᱯᱚᱱᱚᱛ ᱢᱮᱱ ᱛᱮ ᱧᱩᱢ ᱵᱮᱜᱟᱨ ᱮᱱᱟ।

ᱥᱤᱧᱩᱛ ᱨᱮᱭᱟᱜ ᱮᱴᱟᱜ ᱯᱚᱱᱚᱛ ᱠᱚ ᱞᱮᱠᱟ ᱜᱮ, ᱢᱤᱡᱚᱨᱟᱢ ᱨᱮᱱ ᱯᱚᱱᱚᱛ ᱥᱚᱨᱠᱟᱨ ᱜᱮ ᱢᱟᱲᱟᱝ ᱴᱷᱟᱶ ᱨᱮ ᱯᱚᱱᱚᱛ ᱜᱚᱝᱠᱮ ᱴᱷᱟᱶ ᱠᱚ ᱮᱢ ᱟᱠᱟᱫᱤᱭᱟ। ᱱᱷᱟᱛᱮ, ᱯᱚᱱᱚᱛ ᱨᱮᱭᱟᱜ ᱥᱟᱥᱚᱱᱤᱭᱟ. ᱮᱠᱛᱤᱭᱟ.ᱨᱤ ᱫᱚ ᱢᱩᱠᱷᱭᱟ. ᱢᱚᱱᱛᱨᱤ ᱭᱟᱜ ᱛᱤ ᱨᱮ ᱢᱮᱱᱟᱜᱼᱟ।  ᱢᱩᱠᱷᱭᱟ. ᱢᱚᱱᱛᱨᱤ ᱭᱟᱜ ᱥᱚᱞᱦᱟ ᱛᱮ ᱜᱮ ᱯᱚᱱᱚᱛ ᱜᱚᱝᱠᱮ ᱫᱚ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚᱭ ᱵᱟᱦᱟᱞ ᱠᱚᱣᱟ। ᱢᱤᱡᱚᱨᱟᱢ ᱨᱮᱭᱟᱜ ᱵᱤᱫᱷᱟᱱ ᱥᱚᱵᱷᱟ ᱫᱚ ᱢᱤᱫ ᱠᱟᱫᱷᱟᱣᱟᱱ  (unicameral legislature) ᱟᱜ ᱠᱟᱱᱟ। ᱞᱟᱭ, ᱢᱟᱨᱟ ᱟᱨ ᱪᱟᱠᱢᱟ ᱞᱟ.ᱜᱤᱫ ᱵᱮᱜᱟᱨ ᱵᱮᱜᱟᱨ ᱥᱟᱭᱤᱛᱚ ᱥᱟᱥᱤᱛ ᱡᱤᱞᱟ ᱯᱚᱨᱤᱥᱚᱫᱽ ᱢᱮᱱᱟᱜᱼᱟ।

ᱢᱤᱡᱚᱨᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱭᱟᱜ ᱢᱩᱴ ᱢᱟ.ᱪᱤ ᱨᱮᱭᱟᱜ ᱞᱮᱠᱷᱟ ᱫᱚ ᱔᱐ ᱢᱮᱱᱟᱜᱼᱟ। ᱢᱤᱡᱚᱨᱟᱢ ᱨᱮᱭᱟᱜ ᱟ.ᱛᱩ ᱵᱟ.ᱭᱥᱤ ᱫᱚ ᱦᱩᱭᱩᱜ ᱠᱟᱱᱟ ᱟᱥᱚᱞ ᱫᱤᱥᱣᱟ. ᱨᱟᱡᱽ ᱨᱮᱛᱟᱜ ᱩᱯᱨᱩᱢ।

ᱢᱤᱡᱚᱨᱟᱢ ᱨᱮᱱ ᱡᱚᱱᱚᱡᱟᱛᱤ ᱠᱚ ᱞᱟ.ᱜᱤᱫ ᱯᱮᱭᱟ ᱥᱣᱟᱭᱤᱛᱚ ᱥᱟᱥᱤᱛ ᱡᱤᱞᱥ. ᱯᱚᱨᱤᱥᱚᱫᱽ ᱢᱮᱱᱟᱜᱼᱟ।

ᱪᱟᱠᱢᱟ ᱥᱣᱟᱭᱚᱛᱚ ᱡᱤᱞᱟ. ᱯᱚᱨᱤᱥᱚᱫᱽ  (Chakma Autonomous District Council) : ᱢᱤᱡᱚᱨᱟᱢ ᱨᱮᱭᱟᱜ ᱮᱛᱚᱢ ᱯᱟᱪᱷᱮ ᱥᱤᱢᱟ.ᱱᱟ ᱨᱮᱱ ᱪᱟᱠᱢᱟ ᱡᱚᱱᱚᱡᱟᱛᱤ ᱦᱚᱲ ᱠᱚ ᱞᱟᱜᱤᱫ ।

ᱞᱟᱭ ᱥᱣᱟᱭᱚᱛᱚ ᱥᱟᱥᱤᱛ ᱯᱚᱨᱤᱥᱚᱫᱽ (Lai Autonomous District Council) : ᱢᱤᱡᱚᱨᱟᱢ ᱨᱮᱭᱟᱜ ᱮᱛᱟᱢ ᱯᱟᱦᱴᱟ ᱨᱮᱱ ᱞᱟᱭ ᱡᱚᱱᱚᱡᱟᱛᱤ ᱦᱚᱲ ᱠᱚ ᱞᱟ.ᱜᱤᱫ।
ᱢᱟᱨᱟ ᱥᱣᱟᱭᱚᱛᱚ ᱥᱟᱥᱤᱛ ᱡᱤᱞᱟ. ᱯᱚᱨᱤᱥᱚᱫᱽ (Mara Autonomous District Council) : ᱢᱤᱡᱚᱨᱟᱢ ᱮᱮᱭᱟᱜ ᱮᱛᱚᱢ - ᱥᱟᱢᱟᱝ ᱯᱞᱱᱟᱠᱷᱟ ᱨᱮᱱ ᱢᱟᱨᱟ ᱟ.ᱫᱤᱵᱟᱥᱤ ᱠᱚ ᱞᱟᱜᱤᱫ।

ᱯᱟᱹᱨᱥᱤ
ᱢᱤᱡᱳ ᱦᱩᱭᱩᱜ ᱠᱟᱱᱟ ᱢᱤᱡᱚᱨᱟᱢ ᱨᱮᱭᱟᱜ ᱯᱚᱱᱚᱛᱤᱭᱟᱹ ᱯᱟᱹᱨᱥᱤ ᱟᱨ ᱯᱷᱟᱭᱞᱟᱣ ᱛᱮ ᱞᱟᱲᱪᱟᱲᱚᱜ ᱠᱟᱱ ᱯᱟᱹᱨᱥᱤ । ᱢᱮᱱᱠᱷᱟᱱ ᱥᱮᱪᱮᱫ, ᱥᱟᱥᱚᱱᱤᱭᱟᱹ ᱟᱨ ᱠᱚᱨᱴ ᱠᱟᱪᱟᱦᱟᱨᱤ ᱠᱚᱨᱮ ᱤᱝᱨᱟᱹᱡᱤ ᱯᱟᱹᱨᱥᱤ ᱜᱮ ᱵᱟᱹᱲᱛᱤ  ᱞᱟᱲᱪᱟᱲᱚᱜ ᱠᱟᱱᱟ। ᱫᱩᱦᱞᱤᱭᱟᱱ ᱯᱟᱹᱨᱥᱤ (ᱞᱩᱥᱟᱹᱭ ᱯᱟᱹᱨᱥᱤ ᱦᱚᱸᱠᱚ ᱢᱮᱛᱟᱜ ᱜᱮᱭᱟ) ᱢᱤᱡᱚᱨᱟᱢ ᱨᱮᱭᱟᱜ ᱯᱟᱹᱦᱤᱞ ᱯᱟᱹᱨᱥᱤ ᱛᱟᱦᱮ ᱠᱟᱱᱟ ᱟᱨ ᱛᱟᱭᱚᱢ ᱛᱮ ᱫᱚ "ᱢᱤᱡᱚ ᱯᱟᱹᱨᱥᱤ" ᱢᱮᱱᱛᱮ ᱰᱟᱢᱰᱟᱦᱮ ᱭᱮᱱᱟ। ᱱᱚᱣᱟ ᱯᱟᱹᱨᱥᱤ ᱫᱚ ᱟᱭᱢᱟ ᱡᱮᱞᱮ ᱠᱟ "ᱠᱷᱥᱟᱨ ᱯᱟᱹᱨᱥᱤ" ,"ᱢᱟᱨᱟ ᱯᱟᱹᱨᱥᱤ", "ᱞᱟᱭ ᱯᱟᱹᱨᱥᱤ" , "ᱯᱟᱹᱭᱛᱮ ᱯᱟᱹᱨᱥᱤ", " ᱜᱟᱝᱛᱮ ᱯᱟᱹᱨᱥᱤ"  ᱮᱢᱟᱱ ᱛᱩᱞᱩᱡ ᱡᱩᱨᱤᱜᱼᱟ । ᱠᱷᱨᱤᱥᱴᱟᱱ ᱢᱤᱥᱚᱱᱟᱨᱤ ᱠᱚ ᱢᱤᱡᱚ ᱯᱟᱹᱱᱰᱩ ᱞᱤᱯᱤ ᱛᱮᱭᱟᱨ ᱞᱮᱫᱟ ᱾ ᱤᱨᱟᱹᱞ ᱪᱟᱱᱚᱪ ᱦᱟᱹᱵᱤᱡ  ᱦᱤᱱᱫᱤ ᱯᱟᱲᱦᱟᱣ ᱵᱟᱫᱷᱚᱛᱟ ᱢᱩᱞᱚᱠ ᱨᱮᱦᱚ ᱦᱤᱱᱫᱤ ᱯᱟᱹᱨᱥᱤ ᱨᱮᱭᱟᱜ ᱞᱟᱲᱪᱟᱲ ᱟᱹᱰᱤ ᱠᱚᱢ ᱜᱮᱭᱟ । ᱱᱮᱯᱟᱞᱤ ᱯᱟᱹᱨᱥᱤ ᱚᱱᱰᱮ ᱥᱚᱲᱚ ᱵᱚᱞᱚ ᱟᱠᱟᱱ ᱦᱚᱲ ᱠᱚ ᱨᱚᱲᱟ ।

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Government

 Official Tourism Site of Mizoram 

General information





ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
ᱛᱷᱚᱠ:ᱠᱚᱧᱮ ᱥᱟᱢᱟᱝ ᱥᱤᱧᱚᱛ
ᱛᱷᱚᱠ:ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮ ᱧᱮᱞᱡᱚᱝ ᱴᱷᱟᱶ